Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: majd a természet védelmérõl szóló 1996. évi LIII. törvényben (a továbbiakban: Tvt.) definiált fenntartható használattal való megõrzése.
Paragraph Index: 130

3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Látogatás – Csak a meglévõ utakon lehet gépjármûvel közlekedni a területen. A jogszerû munkavégzést, gazdálkodást folytatók – amennyiben indokolt – a munkavégzés helyének megközelítése érdekében eltérhetnek e rendelkezéstõl. Ilyen esetben a meglévõ úttól lehetõség szerint a legrövidebb útvonalon kell megközelíteni a munkaterületet. – A terület gyalogosan szabadon látogatható, kivéve a fokozottan védett természeti területeket. Fokozottan védett természeti területen a kijelölt, jelzett turistaútról letérni tilos. – A fokozottan védett természeti területre való belépéshez szükséges engedély beszerzésének kötelezettsége alól mentesülnek a területen jogszerû tevékenységet folytató személyek, illetve gazdasági szervezetek alkalmazottai. 3.1.2. Kutatás, vizsgálatok – A terület alapállapot-felvételezéshez kapcsolódó felméréseket, valamint prioritást élvezõ természetvédelmi témákban további vizsgálatokat kell végeznie a terület természetvédelmi kezeléséért felelõs szervnek (a továbbiakban: igazgatóság). – A terület természeti értékeit érintõen csak részletes kutatási tervvel rendelkezõ kutatások folytathatók. A kutatási eredményeket tartalmazó dokumentáció egy példányát át kell adni az igazgatóság részére. 3.1.3. Terület- és földhasználat – Vízügyi létesítmények, csatornák karbantartási munkái az igazgatósággal egyeztetett módon végezhetõk. – Birtokhatárok jelölése természetes anyagok felhasználásával, a területre hagyományosan jellemzõ, tájba illõ módon történhet. 2008/83. szám – Tájidegen, nem õshonos vadfajok betelepítése tilos, a meglévõ nem õshonos vadállomány gyérítése szükséges. – A muflon jelenléte nem kívánatos a területen. A terület muflonállományát csökkenteni kell, távlatilag a vadaskertek területének kivételével fel kell számolni az állományt. – A vadállományt a természetes vadeltartó képességnek megfelelõ szinten kell tartani a körzeti vadgazdálkodási tervben és az üzemtervben foglaltaknak megfelelõen, a természetvédelmi célkitûzésekkel összhangban. – Fokozottan védett természeti területen csak vadkár-elhárítási indokkal helyezhetõ el vadászati létesítmény, ideiglenes jelleggel. – Új közutak – kerékpárút kivételével –, valamint burkolt és burkolatlan feltáróutak létesítése tilos, a területen. – Földutak szilárd burkolattal való borítása tilos, kivéve ha az országos közúthoz csatlakozó 100 m-es szakaszon vagy kerékpárút céljára történik. – Az utak fejlesztését, korszerûsítését, valamint karbantartását – a biztonságos közlekedés fenntartása érdekében elvégzendõ karbantartási tevékenységek, beavatkozások kivételével – az igazgatósággal elõzetesen egyeztetni kell. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Erdõk kezelése – A telepített, nem õshonos fafajokból álló erdõk állományát középtávon õshonos fafajokkal kell felváltani erdõszerkezet-átalakítás útján. Az utak mentén terjedõ akácot vissza kell szorítani. – A szikla- és szurdokerdõkben, égerlápokban, patakmenti égerligetekben, törmeléklejtõ erdõkben, molyhos tölgyesekben erdõgazdálkodási tevékenység csak az erdõ fenntartása érdekében folytatható. – Erdõrezervátumok védõzónájában folyamatos erdõborítás fenntartása érdekében végezhetõ erdõgazdálkodás. – A vágásterületetek tuskózása tilos. – A fakitermelés munkamûveleteit – kivéve az erdõ védelme érdekében szükséges beavatkozásokat – a vegetációs idõszakon kívül kell elvégezni. – Erdõápolási és -védelmi munkák során kemikáliák használata csak kivételes esetben, az igazgatósággal egyeztetett módon történhet. – Félszáraz gyepeken, sziklagyepeken, üde réteken rakodó létesítése tilos. Az erdõgazdálkodásra vonatkozó további részletes elõírásokat az érvényes körzeti erdõterv tartalmazza. 3.2.2. Gyepek kezelése – Legeltetéssel (juhval vagy szarvasmarhával) csak az üdébb, természetvédelmi szempontból kevésbé értékes franciaperje-rétek és a gyomos, degradált sztyeptípusú rétek mezofil cserjésedõ típusai kezelhetõk. A számosállat sûrûség a 0,5 számosállat/ha sûrûséget nem haladhatja meg. – A természetvédelmi szempontból értékes, fajgazdag hegyi rétek kizárólag kaszálással kezelhetõk. – A becserjésedõ gyepterületekrõl kézi erõvel el kell távolítani a cserjéket. A cserjétõl mentesített területeket évente szárzúzással, kaszálással vagy a legeltethetõ területeken legeltetéssel kell kezelni. A kitermelt faanyagot, lekaszált szénát a területrõl el kell távolítani. – A különbözõ típusú és állapotú gyepekhez rendelt természetvédelmi kezelési elõírásokkal érintett területek elhelyezkedésérõl az igazgatóság rendszeresen (legalább évente) tájékoztatja a gazdálkodókat, földhasználókat. – A gyepek trágyázása, szintetikus gyomirtószerekkel való kezelése, valamint felülvetése tilos. – Gyep mûvelési ágú területen nem gyepgazdálkodásból származó anyagot tárolni, építményt létesíteni – legelõgazdálkodáshoz feltétlenül szükséges, továbbá egyéb, a természetvédelmi kezelést elõsegítõ építmény kivételével – tilos. A környezetvédelmi és vízügyi miniszter 16/2008. (VI. 3.) KvVM rendelete a Sághegyi Tájvédelmi Körzet természetvédelmi kezelési tervérõl

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes